เปิดศูนย์เรียนรู้-แหล่งท่องเที่ยวเกษตรอินทรีย์ในเรือนจำ
ยกระดับการพัฒนากระบวนการยุติธรรมไทย,โครงการกำลังใจในพระดำริ พระเจ้าหลานเธอ พระองค์เจ้าพัชรกิติยาภา ก่อตั้งขึ้นตั้งแต่ปี 2549 เพื่อประทานความช่วยเหลือแก่ผู้ต้องการโอกาสในสังคมไทย โดยเฉพาะผู้ต้องขัง จวบถึงปัจจุบันได้ดำเนินการมาแล้ว 12 ปี และเพื่อเผยแพร่การทำงานของโครงการจึงจัดกิจกรรมครบรอบ 12 ปี โอกาสนี้ พระเจ้าหลานเธอ พระองค์เจ้าพัชรกิติยาภา ได้เสด็จเป็นประธาน ณ เรือนจำชั่วคราวดอยฮาง อ.เมือง จังหวัดเชียงราย เมื่อวันที่ 14-15 ธ.ค.ที่ผ่านมา,พระเจ้าหลานเธอ พระองค์เจ้าพัชรกิติยาภา ได้เสด็จเปิดป้ายศูนย์เรียนรู้และแหล่งท่องเที่ยวเกษตรอินทรีย์ฯภายในเรือนจำ พร้อมทอดพระเนตรนิทรรศการผลงานความก้าวหน้าของโครงการกำลังใจฯ และการนำเสนอพื้นที่เรือนจำชั่วคราวดอยฮางให้เป็นศูนย์การเรียนรู้ โดยนำปรัชญาเศรษฐกิจพอเพียงมาปรับใช้ เพื่อสร้างเป็นแหล่งท่องเที่ยวเชิงเกษตร เปิดให้ประชาชนทั่วไปได้เข้ามาเรียนรู้,นายพงศธร สัจจชลพันธ์ ผู้ช่วยรัฐมนตรีประจำกระทรวงยุติธรรม กล่าวว่า พระเจ้าหลานเธอ พระองค์เจ้า พัชรกิติยาภา ได้ประทานคำแนะนำให้จัดกิจกรรมในครั้งนี้ เพื่อเปิดพื้นที่เรือนจำให้คนไทยได้ตระหนักว่า พื้นที่เรือนจำแห่งนี้สามารถจัดกิจกรรมได้มากมาย และสามารถใช้ประโยชน์จากผู้ต้องขังที่ได้รับการปรับเปลี่ยนพฤตินิสัยแล้ว ขณะเดียวกัน ยังช่วยให้ผู้ต้องขังรู้สึกว่าตนเองมีคุณค่า โดยการเปิดศูนย์การเรียนรู้และแหล่งท่องเที่ยวเชิงเกษตรภายในเรือนจำชั่วคราวดอยฮาง ถือเป็นการต่อยอดกระบวนการยุติธรรมให้พัฒนาไปอีกก้าวหนึ่ง โดยไม่หยุดนิ่งอยู่เพียงมิติกฎหมายอย่างเดียว แต่รวมถึงมิติทางสังคม การศึกษา และสาธารณสุข ซึ่งต้องบูรณาการร่วมกัน,ในโอกาสนี้ พระเจ้าหลานเธอ พระองค์เจ้าพัชรกิติยาภา ยังเสด็จร่วมกิจกรรมการแข่งขันวิ่งเทรล ครบรอบ 12 ปี โครงการกำลังใจฯ ซึ่งจัดขึ้นภายใต้แนวคิด Run for Better Life Doi Hang Cross Country Trail เมื่อวันที่ 15 ธ.ค.ที่ผ่านมา โดยมีจุด START เริ่มต้นที่เขาเรือนจำชั่วคราวดอยฮาง ซึ่งมีระยะทางการวิ่ง 10 กิโลเมตร.
โครงการกำลังใจในพระดำริ พระเจ้าหลานเธอ พระองค์เจ้าพัชรกิติยาภา ก่อตั้งขึ้นตั้งแต่ปี 2549 เพื่อประทานความช่วยเหลือแก่ผู้ต้องการโอกาส
ศูนย์เรียนรู้,แหล่งท่องเที่ยว,เกษตรอินทรีย์,เรือนจำ,ผู้ต้องขัง,อื่นๆ